आज आकाशलाई धेरै नै हतार भएको छ काममा जानको लागि । ३ महिनाको पोस्टिंग सकेर हिजो भर्खर उ तेरथुमबाट फर्किएको हो। त्यसैबेला उसको मोटर साइकलको टायर पन्चर भएको देख्छ । बिचरालाई पर्नु पिर पर्छ। बस (नेपाल यातायात) मै भए पनि जानु पर्यो भन्दै उ नयाँ बानेश्वरमा बस कुर्दै बस्छ। एकछिनको पर्खाइ पछि बस त आऊछ तर कोचाकोच हुन्छ। धेरै नै ढिला भएकोले उ त्यहिँ बसमा चढ्छ । अफिस ढिलै पुगेपनि केहि फरक परेन किन कि त्यस दिन जी. म. साब एकछिन बाहिर गएका रहेछन । अरुको त कसलाई पो डर लाग्छ र ।
